Hou jou oë só rekenaarfiks | SARIE
Hou jou oë só rekenaarfiks	deur Lydia van der Merwe
Kyk jou oë skoon oormekaar omdat jy heeldag stip na die rekenaar staar? 20 % dis hoeveel swak sig jou produktiwiteit by die werk kan verminder! Hier is 5 wenke om jou oë rekenaarfiks te hou.
1) Maak seker jou voorskriflense is nog geskik vir jou oë en gepas vir rekenaargebruik.
2) Dra liefs ’n bril, nie kontaklense nie, vir rekenaarwerk. Dit kan help om oogspanning weens die skerm se kontrasterende en skerp lig te verminder. Vir droë oë, knip dit meer gereeld of gebruik oogdruppels.
3) Kies ’n gemaklike stoel met goeie ondersteuning vir jou rug. Stel jou rekenaarskerm en ander toestelle op jou lessenaar daarvolgens.
4) Onthou die 20/20/20-reël. Laat jou oë elke 20 minute rus. Kyk dan 20 sekondes lank na ’n voorwerp wat 20 voet (sowat 6 meter) weg is, buite of in die vertrek.
5) Verfris jou oë: Gaan stap elke twee uur 10 – 15 minute lank.
Bron: Mellins i-Style
Sanger Bono onthul die gesondheidsrede vir sy sonbril